KATMATA PALGEGA
Tere tulemast saatesse! Mina olen Johanna ja
on imeline veeta teiega järgnev pooletunnine.
Järgnevate saadete teemaks on meil see ajaperiood, kus me elame.
Jumal tahab taastada ja uuesti ülesehitada.
Viia justkui tagasi algusesse ning tuua see kõik meie tänapäeva.
Palvetame enne, kui alustame meie tänase teemaga.
Palvetame koos Efeslastele 1:17-19.
"...et meie Issanda Jeesuse Kristuse Jumal, kirkuse Isa, teile annaks
tarkuse ja ilmutuse Vaimu tema äratundmisel, valgustades teie
südame silmi, et te teaksite, milline lootus on tema kutsumises,
milline on tema pärandi kirkuse rikkus pühade sees ja milline on
tema väe võrratu suurus meie heaks, kes me usume tema
tugevuse jõu mõjul."
Aitäh Isa, et Sina avad meie silmi. Avad meie vaimsed silmad ja
arusaamise Sinu tundmises just sellel ajaperioodil.
Sa annad meile tarkust. Isa, palume ühel meelel
Sinu tarkust selleks ajaperioodiks.
Igasse elu olukorda, koguduse vaimulikku olukorda,
Isa, palume tarkust.
Palume, et võiksime jätta kõrvale oma mõistuse arusaamad.
Järgneda Sinu armastuse voolusele, Jeesus,
nagu öeldakse, katmata palgega. Jeesuse nimel me palume. Aamen.
Selles saates tahan esile tuua midagi taastamisest.
See on mulle väga kallis, tähtis ja keskne asi praegusel ajal.
Taaveti telgi ülesehitamine.
Loeme Apostlite Tegudest 15:15 alates.
"Sellega sobivad kokku prohvetite sõnad, nagu on kirjutatud:
"Pärast seda ma pöördun tagasi ja ehitan üles Taaveti mahalangenud telgi
ja ehitan üles selle varemed ja püstitan selle uuesti,
et muudki inimesed otsiksid Issandat ja kõik rahvad, kelle üle on hüütud
minu nime. Nii ütleb Issand, kes teeb seda, mis on teada
igavikust alates."
Taaveti mahalangenud telk püstitatakse uuesti. Kus?
Meie südametes.
Otsekui see oleks toimunud Taaveti ajal.
Taaveti põlvkonna ajal sai erakordselt kogu rahvas
viibida Jumala ligiolus. Kogu rahvas sai tulla 24 tundi ööpäevas ja
viibida Jumala ligiolus.
Võtmesõna sellel ajaperioodil ja Taaveti telgi püstitamisel on
Tema ligiolu.
Tema ligiolu. Laulude raamatu 8. peatükis öeldakse:
"Väetite ja imikute suust sa valmistasid kiitva väe
oma vastaste pärast, et sundida vait jääma
vaenlast ja kättemaksjat."
Jumala ligiolu ja auhiilgus lükkab alati ümber pimeduse väe.
Kui viibime Tema ligiolus ja auhiilguses,
vaenlane peab põgenema.
Hingevaenlase väed kaovad ära ja põgenevad.
Laul 22:4 ütleb: "Ja ometi oled sina püha, kelle trooniks on
Iisraeli kiituslaulud."
Kui me tõstame kõrgeks ja austame elavat Jumalat,
Ta ehitab oma trooni meie keskele.
Ta kinnitab oma ligiolu, tuues oma auhiilguse meie keskele.
Ta elab ja tegutseb nende südametes, kes Teda otsivad.
Kui me saame kokku ja ülistame, selles on meeletu vägi.
Jumala auhiilgus langeb, kui ütleme Talle: Tere tulemast, ootame Sind!
Tihti, kui loeme Taaveti telgi püstitamise kohta,
mõtleme, et see tähendab ülistuse tõstmist,
Jumal tõstetakse kõrgeks rahva keskel ja
Jumal on esikohal igas asjas.
Aga siis tekib küsimus, miks Ta seda teeb.
Apostlite teod 15 ütleb väga selgelt, miks Ta seda teeb.
"...et muudki (soome k allesjäänud) inimesed otsiksid Issandat."
Mida see tähendab sinu elus?
Kui sinu südamest tõuseb Taaveti ülistus ja
sellega kaasneb Jumala ligiolu läbi Jeesuse vere ja ristitöö,
siis see mõjutab su ümbrust. See mõjutab neid inimesi
su perekonnas, kes veel ei tunne Jeesust.
See mõjub nii, et nad ei suuda vastu seista, sest Jumala
headus ja armastus tõmbab neid Jumalale ligi.
Ülistav süda, kummardav süda, tõmbab inimesi päästmise juurde.
See on üks selle aja evangeliseerimise viis.
Kui me põleme Jumala ligiolus, oleme Tema ligiolu ülevoolavad astjad,
see puudutab meie sugulasi, töökaaslaseid, koolikaaslaseid,
neid, kes ei tunne Jeesust.
Ükskord õpetasin sel teemal ja mu käest küsiti:
Kas see on tõsi? Kas su elus on nii juhtunud?
Hakkasin mõtlema, kas saan tunnistada, et nii on juhtunud.
Mõtlesin ja mu sees tõusis tänu Jumala poole.
Mul tekkis armastus Isa vastu, kui sain aru,
et kogu mu perekond on päästetud.
Kogu mu perekond teenib elavat Jumalat.
See töötab.
Meie perekonnas see algas nii, et ema hakkas ülistama
elavat Jumalat. Mina olin see ema ja sain näha ka oma vanemaid
päästetud saamas. Nad on praegu taevakodus. See toimib.
Kogu meie perekond tuleb, kui me anname kogu südame ja
ütleme: Tahan ülistada Sind, elav Jumal.
Ütleme: Ma tahan tulla Su mäele.
Jumal kutsub meid oma mäele, Tema ligiolu ja auhiilguse sisse.
Laul 24:3-6 on kirjas: "Kes tohib minna Issanda mäele ja
kes tohib seista ta pühas paigas? See, kes süütu kätelt ja puhas
südamelt, kelle hing tühja ei himusta ega vannu pettuseks.
Tema saab õnnistuse Issandalt ja õiguse oma Jumalalt,
kes on tema pääste. See on sugupõlv, kes teda nõuab,
kes otsib su palet."
Jumal kutsub meid paljudes kirjakohtades Issanda mäele,
Tema ligiolusse.
Ta kutsub sind ja mind, igaüht meist sellel maal.
Ta kutsub kogu loodut, kõiki meid. Loeme Jesaja 2:2-3.
"Aga viimseil päevil sünnib, et Issanda koja mägi
seisab kindlana kui mägede tipp ja tõuseb kõrgemale küngastest
ning kõik paganad voolavad ta juurde. Ja paljud rahvad lähevad ning ütlevad:
"Tulge, mingem üles Issanda mäele, Jaakobi Jumala kotta,
et ta meile õpetaks oma teid ja et võiksime käia tema radu..."
Räägime tihti mägedest kui hingevaenlase mägedest.
Aga Issanda mägi on kõige kõrgem ja väelisem.
See on kõige suurem mägi, kuhu Ta meid kutsub,
oma ligiolusse ja auhiilgusesse.
Tahame olla sellised, nagu Mooses oli. Teame seda lugu, kui Mooses
tuli alla mäelt, kus ta oli saanud kümme käsku.
Ja ta ütles: Ma ei taha minna kuskile, kus Sina Issand, ei lähe.
Ta ütles ka: Näita meile oma auhiilgust.
Jumal ootab, et me oleme samasugused. Ta ootab, et me januneme Teda ja
tahame siseneda Tema ligiolusse, veeta aega koos Temaga.
Kõigepealt veedame Temaga aega üksi oma salajases paigas.
Siis juba saame kokku teistega ja ütleme: Tule, näita oma auhiilgust.
Hakkame koos voolama Pühas Vaimus. Enne, kui alustame, loen veel
ühe kirjakoha. Efeslastele 5:18 alates: "Ja ärge joovastuge veinist,
millest tuleb liiderlikkus, vaid saage täis Vaimu,
lauldes omavahel psalme, hümne ja vaimulikke laule,
lauldes ja pilli mängides kogu oma südamega Issandale,
tänades alati Jumalat ja Isa meie Issanda Jeesuse Kristuse nimel."
Täna tahame laulda omavahel vaimulikke laule.
Neid laule, mida Jumal annab just selle hetke jaoks.
Ta annab meile sõnad ja aitab luua kauni meloodia Temale.
Võtame selle hetke ja ülistame Jeesust.
Meil ei ole palju sõnu, rikkalikke meloodiaid,
imelisi akorde, väelist orkestrit.
Vaid teeme sellest hetkest võimalikult lihtsa.
Tule koos minuga, kus iganes sa praegu istud.
Pane oma silmad kinni või vaata silmad lahti,
kuidas sulle endale meeldib. Laula kaasa või naudi ligiolust.
Laseme Jumalal meid viia Tema mäele.
Otsime Tema palet.
Näita oma palet Püha Jumal
Näita oma auhiilgust Kõigeväeline
Näita oma palet Seda palume
Näita oma auhiilgust Seda ootame
Püha, Püha, Püha
Püha Jumal
Näita meile oma palet Püha Jumal
Näita meile oma auhiilgust Seda ootame
Püha, Püha Jumal
Püha Jumal
Mu süda on valmis
Mu süda on valmis Sinu jaoks
Mu süda on valmis
Tahan laulda Tahan mängida
Austusest Sinu vastu
Tahan laulda Tahan mängida
Austusest Sinu vastu
Jeesus
Halleluuja Halleluuja
Vere läbi on tee avatud Kõige pühamasse paika
Tee on avatud
Mina olen Sinu oma Sina oled minu oma
Oleme igavesti koos
Sina oled minu oma Ja mina olen Sinu oma
Oleme igavesti koos
Mina olen Sinu oma Sina oled minu oma, Jeesus
Oleme igavesti koos
Keegi ei saa meid lahutada
Keegi ega miski ei saa meid lahutada
Sina ja mina Igavesti
Sina ja mina Jeesus
Sina oled minu oma Ja mina olen Sinu oma
Oleme igavesti koos
Sina oled minu oma Ja mina olen Sinu oma
Oleme igavesti koos
Püha, laulan püha Püha on Issand
Püha, laulame püha Püha on Issand
Saame laulda
Mina olen Sinu oma Ja Sina oled minu oma
Oleme igavesti koos
Nüüd, nüüd Nüüd ja alati
Oleme nüüd ja alati
Igavesti Keegi ei saa meid eraldada
Keegi ega miski Ei saa meid eraldada
Ei keegi ega miski saa meid eraldada täiuslikust armastusest,
kes on Jeesus. Tema on täiuslik armastus,
kes ajab välja kõik muu. Tema on alfa ja oomega.
Saame olla igavesti koos.
Kogesin ülistuse ajal, et kui sa oled palvetanud palju
oma perekonna ja lähedaste eest, palunud, et su sõbrad saaksid
tundma Jeesuse armastust, tahan sulle öelda:
On aeg hakata kiitma ja ülistama Jumalat!
Kui sa ülistad Jumala ligiolus, rajad teed oma sõpradele,
et nad võiksid tulla Jeesuse vere allika juurde.
Sa kutsud neid. Kui ülistad, su ülistus tõuseb üles ja
alla tuleb vaimulik sõjapidamine. Ülistus läheb üles ja vaimulik
sõjapidamine tuleb alla. Mida ma sellega mõtlen?
Kui sa ülistad, Jumal laseb alla oma auhiilguse.
Kui auhiilgus tuleb alla, vaenlane peab lahti laskma.
Ta peab laskma lahti su lähedastest ja perekonnast.
Kui sa ülistad, ülistus tõuseb üles ja auhiilgus langeb alla.
Kui auhiilgus langeb, kõik pimedus peab lahkuma.
Kogesin tugevalt ka seda, et paljudel on depressioon.
Paljud tunnevad kurvameelsust või päris depressiooni.
Kogesin, et Isa kutsub sind Tema ligiolusse.
Tean, et kui inimene on depressioonis,
ta ei jõua midagi teha. Aga sa võid puhata Jumala ligiolus ja
siis Püha Vaim hakkab tegema tööd, tooma alla auhiilgust.
Jesaja 61 ütleb, et Ta tahab anda ülistuse rüü kustunud vaimu asemele.
Ta tahab anda ülistuse rüü kustunud vaimu asemele.
Mida see tähendab? Ta viib sind pühale mäele.
Ta viib sind Jumala ligiolu ja auhiilguse sisse.
Siis lahkub depressioon.
Olen kuulnud palju tunnistusi nendelt, kes on võidelnud depressiooniga.
Nad on pannud muusika mängima või tulnud koosolekule ja
lihtsalt istunud. Need on olnud ainsad hetked, kui nad on
jõudnud elada ja hingata. See on väeline tunnistus sellest,
et Ta kutsub sind praegu.
Ütle: Isa, ma tahan seda proovida. Tahan panna ülistuse mängima,
minna koosolekule, kus on elava Jumala ligiolu ja auhiilgus.
Siis samm-sammult Jumal ümbritseb sind oma auhiilgusega.
Samm-sammult depressioon kaob su elust.
Sest ma usun, et Jeesuse vermete läbi kõik, mis Piiblis on, on tõde.
Saame elada seda tõeks.
Kogesin veel midagi.
Võtsid oma prillid ära ülistuse alguses ja panid need lauale.
Sina, kes tegid nii, Isa tahab anda su ellu läbimurde.
Tunned Jumalat ja käid koos Temaga. Oled end Temale andnud.
Aga nüüd toimub su elus kõrgendus. Jumala puudutus
ja läbimurdev vägi tuleb su ellu. Ta tahab viia sind pühale mäele
läbirääkimisi pidama. Tema auhiilguses me muutume Ta kuju sarnasteks.
Sinu elus hakkab imeline periood.
Sina, kes panid oma prillid laua peale.
Isa, täname selle eest, mis Sa teed, kuidas Sa tõstad ülistuse
meie südametest sellel maal. Et meis tekib tahtmine
ülistada kui ühest südamest ja ühest suust elavat Jumalat.
Teame, et kui ülistus tõuseb Kõigeväelise trooni ette,
vaimulik sõjapidamine, Tema auhiilgus langeb meie keskele.
Vaenlane laseb lahti. Isa, tänan selle eest, mis Sa teed,
kuidas Sa tõstad meis esile teenija südame.
Teenija, kes otsib vaimus ja tões, ülistades teenib Kõigeväelist.
Ta ei toetu oma arusaamisele ega sellele, kuidas varem oli.
Ta võtab vastu värske armastuse voolu Jumala Vaimult.
See on tänapäev. Lähme algallika juurde.
Lähme algkoguduse juurde. Nii, nagu apostlid prohveteerisid,
Jumal ehitab taas üles oma ligiolu ja auhiilguse meie rahva keskel.
Ole õnnistatud ja kohtumiseni!
Tõlge: Sanna Pitko